Ի դեպ, դատական պրակտիկայում հասարակական կազմակերպության նկատմամբ կիրառվել է վերը նշված հոդվածի պահանջը, և համապատասխան վճռով[2] կազմակերպությունն ազատվել է պետական տուրքի վճարումից, չնայած մերժվել է վերջինիս հայցադիմումը: Սույն գործով դատարանը մի կողմից հաշվի է առել այն հանգամանքը, որ հայցվոր կազմակերպությունը կարող է ազատվել պետական տուրքի վճարումից, իսկ մյուս կողմից` սահմանափակել է նրա` այլոց շահերը դատարանում ներկայացնելու իրավունքը՝ հիմք ընդունելով «Հասարակական կազմակերպությունների մասին» օրենքի և ՀՀ քաղաքացիական դատավարության օրենսգրքի պահանջները, համաձայն որոնց՝ այդ իրավունքն անմիջականորեն տրված չէ հասարակական կազմակերպություններին: